### ​Kultura i kreativnost za Zapadni Balkan (CC4WBs): Javni pozivi

 Finansiranje putem grantova i prilike za jačanje kapaciteta u okviru projekta CC4WBs organizovani su u sledeće četiri tematske oblasti:

* unapređivanje lokalnih kulturnih prostora kroz ostvarivanje partnerstava između javnih institucija i privatnog sektora;
* mobilnost umetnika, medijskih i stručnjaka u kulturnom sektoru, tako da se povežu i da promovišu raznolikost kulturnih izraza;
* regionalno povezivanje, saradnja i promocija sa ciljem unapređivanja kulturne produkcije i pristupa;
* zaštita i korišćenje kulturnog nasleđa za održivi razvoj.

**Ko može da se prijavi?** Organizacije civilnog društva i javne institucije iz Albanije, Bosne i Hercegovine, Crne Gore, Kosova, Severne Makedonije i Srbije.

Mogućnosti: Grant finansiranje do 80.000 EUR po projektu.

Trajanje: Predloženi projekti mogu trajati od 3 do 18 meseci.

**Krajnji rok za podnošenje projekata: 31. mart 2023. godine, u 17.00 sati, po srednjoevropskom vremenu.**

**Tematske oblasti**

 Unapređivanje lokalnih kulturnih prostora kroz ostvarivanje partnerstava između javnih institucija i privatnog sektora

 Mobilnost umjetnika, medijskih i stručnjaka u kulturnom sektoru, tako da se povežu i da promovišu raznolikost kulturnih izraza

 Regionalno povezivanje, saradnja i promocija sa ciljem unapređivanja kulturne produkcije i pristupa

 Zaštita i korišćenje kulturnog nasleđa za održivi razvoj

**Više o konkursu, kao i neophodnu dokumentaciju možete da pronađete na linku:**

<http://rais.rs.ba/kultura-i-kreativnost-za-zapadni-balkan-cc4wbs-javni-pozivi/>

### Konkurs za dodelu sredstava iz Fonda za kulturna davanja u cilju finansiranja i sufinansiranja projekata iz oblasti domaćeg muzičkog stvaralaštva

 Predmet konkursa su projekti koji imaju za cilj stimulisanje, promovisanje i čuvanje muzičkog stvaralaštva domaćih autora svih žanrova, koji su zaštitu prava poverili Sokoju – Organizaciji muzičkih autora Srbije. Prednost imaju projekti koji uključuju dela više autora.

Oblasti i kriterijumi koji su konkursom obuhvaćeni:

* muzičko stvaralaštvo (stimulacija domaćeg muzičkog stvaralaštva);
* koncertno izvođenje (stimulacija koncertnog izvođenja domaćeg stvaralaštva);
* muzičke manifestacije (organizovanje festivala/koncerata, tribina posvećenih novim delima i naučnih skupova čija je tematika od značaja za domaće muzičko stvaralaštvo, savremeno i tradicionalno i sl.);
* muzičko izdavačka delatnost (izdavanje kompakt diskova, digitalnih izdanja, objavljivanje partitura od značaja za muzičku kulturu, objavljivanje analitičkih studija i stručnih muzikoloških publikacija koje se bave i koje su od značaja za domaće muzičko stvaralaštvo i sl.).
* učestvovanje muzičkih reprezentativnih udruženja registrovanih u Republici Srbiji u radu međunarodnih krovnih muzičkih autorskih organizacija, kroz članstvo, seminare, sastanke, pretplatu na inostrane muzičke časopise i sl.".

Pravo učešća na konkursu imaju:

* pravna lica registrovana na teritoriji Republike Srbije, koja postoje najmanje 1 godinu i imaju iskustvo i kapacitet za realizaciju programa za koji podnose prijavu i
* fizička lica sa državljanstvom Republike Srbije.

Pravo učešća na konkursu nemaju izdavači i drugi korisnici repertoara koji ne izvršavaju zakonske obaveze prema Sokoju.

Ansambli mogu konkurisati samo ukoliko imaju status pravnog lica.

Napomene: Odobrena sredstva se uplaćuju isključivo na račun podnosioca projekta;

**Konkursni formular može se  popuniti na  sajtu Sokoja: Formular za prijavu na Konkurs za dodelu sredstava iz Fonda za kulturna davanja Sokoja za 2023. godinu**

**Poslednji dan za popunjavanje konkursnih prijava i prilaganje propratne dokumentacije je 8. mart 2023. godine do ponoći.**

**Više o konkursu, kao i neophodnu dokumentaciju možete da pronađete na linku:**

**[https://www.sokoj.rs/konkurs/](https://www.sokoj.rs/konkurs/%22%20%5Ct%20%22_blank)**